Christiane Brunner (an haife ta a Geneva, 23 Maris 1947) 'yar siyasan Switzerland ce kuma lauya. Brunner ta mallaki mukamai masu zuwa: Mataimakin Babban Majalisar Canton na Geneva, 1981–1990 Memba na Majalisar Kasa, 1991–1995 Memba na Majalisr Jihohi, 1995–2007 Shugaban Jam'iyyar Socialist na Swiss, 2000–2004 Brunner ita ce 'yar takarar jam'iyyar Socialist lokacin da René Felber ya yi ritaya daga Majalisar Tarayya a 1993. A ranar 3 ga Maris 1993 Majalisar Tarayya ta zabi Francis Matthey, duk da haka ya bar wannan mukamin saboda adawar jam’iyyarsa. A ranar 10 Maris 1993 Ruth Dreifuss aka zaba a Majalisar Tarayya a kan Christiane Brunner. Brunner tana da matukar aiki a cikin al'amuran da suka shafi kungiyoyin kwadago (ita ce shugabar kungiyar ta FTMH), kuma ta kasance memba na Majalisar da ta shiga tsakani lokacin da aka tattauna batutuwa irin su Tsaron Jama'a da dokokin aiki. A halin yanzu ita ce shugabar Kwamitin Tsaron Jama'a da Lafiyar Jama'a a Majalisar Jihohi (CSSS-CE).